Radia Perlmanová

Radia Joy Perlmanová (* 1. január 1951, Portsmouth, Virgínia, USA) je americká vývojárka softvéru a sieťová inžinierka. Je známa svojim vynálezom protokolu spanning-tree (STP), ktorý je základom pre prechodnosť sieťových mostov. Okrem toho značne prispela k mnohým ďalším oblastiam ako sú napr. návrhy sietí a ich štandardizovanie. Významným konkrétnym príkladom z tejto oblasti sú tzv. „link-state protocols“. V súčasnom období spolupracuje so spoločnosťou Dell EMC.

Perlman je židovského pôvodu.

 Výskum 
 Prvotný výskum 
Ako študentka prvého stupňa na MIT využila tzv. projekt UROP (Undergraduate Research Opportunity), ktorý bol súčasťou jej študijného plánu, v rámci LOGO laboratória v MIT. Pod dohľadom Seymoura Paperta vyvinula verziu edukačného robotického jazyka LOGO, nazývaného aj TORTIS (Toddlers Own Recursive Interpreter System). Počas výskumu, ktorý sa uskutočnil v rokoch 1974 až 1976 sa snažili deti vo veku od 3 rokov programovať edukačného robota v jazyku LOGO, ktorý niesol meno Turtle (korytnačka). Radia je tiež označovaná ako priekopníčka v rámci vzdelávania detí v oblasti programovania.

Perlmanová získala bakalársky titul a „Master“ titul v oblasti matematiky a doktorandský titul v oblasti počítačovej vedy na MIT v roku 1988. Jej doktorandská práca na MIT bola venovaná problému smerovania v sieti pri prítomnosti fatálnych sieťových chýb. Okrem toho získala čestný doktorát Kráľovskej technickej univerzity v Štokholme (KTH). Jej doktorandská práca v MIT sa zaoberala problematikou smerovania v prípade vážnych sieťových chýb a tvorí základ pre väčšinu prác v tejto oblasti.

 Ďalšie pôsobenie 
Radia Perlmanová publikuje vedecké články, je autorkou knihy a redaktorkou Radia Perlman Series in Computer Networking and Security. Jedným z jej prvých významných zamestnávateľov bola spoločnosť Intel, kde pracovala od roku 2010 a zameriavala sa na oblasť sieťovej architektúry a bezpečnosti. Mimo toho je zároveň vynálezcom viac ako 38 patentov pre spoločnosť Sun Microsystems. Celkovo si však na svoj účet pripísala vyše 100 vynálezov pre viaceré spoločnosti, ktoré nachádzajú svoje použitie v globálnej sieťovej praxi a vytvárajú celkový koncepčný rámec primárne pre oblasť sieťovej bezpečnosti a efektívnej priechodnosti navrhnutých sietí.

 Referencie 

 Pozri aj 
Počítačová sieť
Spanning Tree Protocol

 Iné projekty 

Kategória:Informatici USA
Kategória:Matematici USA
Kategória:Absolventi MIT
Kategória:Ženy v informatike
Kategória:Osobnosti USA židovského pôvodu
Kategória:Osobnosti z Portsmouthu (Virgínia)